Решение на Съда (седми състав) от 18 април 2024 г. (преюдициално запитване от Supremo Tribunal Administrativo — Португалия) — Companhia União de Crédito Popular SA/Autoridade Tributária e Aduaneira
(Дело C-89/231, Companhia União de Crédito Popular)
(Преюдициално запитване — Обща система на данъка върху добавената стойност (ДДС) — Директива 2006/112/ЕО — Приложно поле — Икономическа дейност — Доставки на услуги — Член 135 — Освобождавания в полза на други дейности — Сделки по отпускане на кредит — Продажба на търг на заложени вещи — Единна доставка — Отделни и независими доставки — Характер на дадена доставка като основна или акцесорна)
Език на производството: португалски
Запитваща юрисдикция
Supremo Tribunal Administrativo
Страни в главното производство
Жалбоподател: Companhia União de Crédito Popular SA
Ответник: Autoridade Tributária e Aduaneira
Диспозитив
Член 135, параграф 1, буква б) от Директива 2006/112/ЕО на Съвета от 28 ноември 2006 година относно общата система на данъка върху добавената стойност
трябва да се тълкува в смисъл, че
доставките, свързани с организирането на продажба на търг на заложени вещи, нямат акцесорен характер спрямо основните доставки, свързани с отпускането на кредит, обезпечен със залог, по смисъла на тази разпоредба, поради което не се третират данъчно по същия начин като тези основни доставки в областта на данъка върху добавената стойност.
____________
1     ОВ C 189, 30.5.2023 г.